Document ID: /roh_data/filtered/swiss_laws_in_ROHinterleaved.jsonl.gz/28711

This text was translated from EN into Rumantsch Grischun.

DETEC may restrict, suspend or withdraw the licence if:a. the licensee has acquired it as a result of incomplete or incorrect information;b. the licensee seriously violates this Act or its implementing provisions;c. the licensee continuously fails to meet its obligations laid down in the licence despite measures under Article 47 paragraph 2;d. the licensee seriously exploits the licence for unlawful purposes;e. important national interests so require. DETEC shall withdraw the licence if essential conditions relating to the award thereof are no longer applicable. The licensee has a claim to compensation if DETEC:a. withdraws the licence because essential conditions relating to the award thereof cease to exist and the Confederation is responsible for this;b. suspends or withdraws the licence because important national interests so require.

Il DATEC po restrenscher, suspender u retrair per part la concessiun, sche:a. il concessiunari l’ha obtegnida faschond indicaziuns incumplettas u faussas;b. il concessiunari ha cuntrafatg en moda gravanta cunter questa lescha e cunter las disposiziuns executivas;c. il concessiunari cuntrafa permanentamain – malgrà las mesiras tenor l’artitgel 47 alinea 2 – cunter sias obligaziuns fixadas en la concessiun;d. il concessiunari utilisescha la concessiun en moda gravanta per intents illegals;e. interess impurtants da la Svizra pretendan quai. Il DATEC retira la concessiun, sche premissas essenzialas per la dar èn scadidas. Il concessiunari ha il dretg d’ina indemnisaziun, sch’il DATEC:a. retira la concessiun, perquai che premissas essenzialas per la dar èn scadidas per motivs, per ils quals la Confederaziun sto star bun;b. suspenda u retira la concessiun, perquai che interess impurtants da la Svizra pretendan quai.